cyanic-selkie/wikianc huggingface dataset:
গ্যালভানাইজেশন
পদ্ধতি
উত্তপ্ত-নিমজ্জিত গ্যালভানাইজেশন পদ্ধতিতে ইস্পাতের বস্তুর পৃষ্ঠতলে দস্তা লোহার মিশ্রধাতুর একটি ঘন, শক্তিশালী স্তর জমা হয়। গাড়ির যন্ত্রাংশের ক্ষেত্রে, যেখানে অতিরিক্ত আলংকারিক রঙের আবরণ প্রয়োগ করা হবে, সেখানে একটি পাতলা তড়িৎ প্রলেপন প্রয়োগ করা হয়। পরিমাপযোগ্য মাপনীতে উত্তপ্ত-নিমজ্জিত প্রক্রিয়াটির জন্য সাধারণত শক্তি হ্রাস হয় না, তবে এর একটি ব্যতিক্রম আছে। উচ্চ-শক্তি ইস্পাতে (>১১০০ মেগা পাস্কাল) হাইড্রোজেন ভঙ্গুরতা একটি সমস্যা হয়ে উঠতে পারে। এই সমস্যার কথা উচ্চ চাপযুক্ত পণ্য, যেমন তার রজ্জু, নির্মানের সময় বিবেচনায় রাখতে হয়।
উত্তপ্ত-নিমজ্জিত গ্যালভানাইজেশন পদ্ধতিতে প্রাপ্ত সুরক্ষা কিছু পণ্যের জন্য অপ্রতুল। যেগুলি নিয়মিতভাবে খোলা আকাশের নিচে থাকে, সেগুলি অম্ল এবং অ্যাসিড বৃষ্টির মতো ক্ষয়কারী উপাদানের মুখোমুখি হয়। এই প্রয়োগগুলিতে, ব্যয়বহুল স্টেইনলেস স্টিল ব্যবহার করা হয়। এখন কিছু পেরেক তড়িৎ প্রলিপ্ত করে তৈরি হয়। তবুও, ইলেক্ট্রোপ্লেটিং অনেকগুলি বহিস্থ প্রয়োগের জন্য ব্যবহৃত হয় কারণ এটি উত্তপ্ত-নিমজ্জিত জিংক প্রলেপের তুলনায় সস্তা এবং নতুন অবস্থায় দেখতে ভাল লাগে। আরেকটি প্রয়োগের ক্ষেত্রে উত্তপ্ত-নিমজ্জিত জিংক প্রলেপ ব্যবহার করা হয়না, সেগুলি হল স্ক্রু এবং নাট যেগুলির মাপ এম১০ (৩/৮") বা তার থেকে ছোট। ছোট স্ক্রুতে ঘন জিংকের প্রলেপ প্যাঁচের অনেকটা ভরাট করে দেয়, যার ফলে শক্তি কমে যায় (কারণ মানানসই করে লাগানোর জন্য ইস্পাতের মাপ কম করে দিতে হয়)। এর অর্থ হল গাড়ি, বাইসাইকেল এবং আরও অনেক হালকা যান্ত্রিক পণ্যের জন্য, নাট এবং স্ক্রুতে ইলেক্ট্রোপ্লেটিং এর ব্যবহারিক বিকল্প উত্তপ্ত-নিমজ্জিত জিংক প্রলেপ নয়, বরঞ্চ স্টেইনলেস স্টিল বা টাইটানিয়াম দিয়ে এগুলি তৈরি করা।
থাম্ব|ডান|দৃশ্যমান ঝলক সহ তড়িৎ প্রলিপ্ত পৃষ্ঠ তড়িৎ প্রলিপ্ত লেপগুলিতে স্ফটিক কণার (দানা) আকার দৃশ্যমান থাকে এবং নান্দনিক বৈশিষ্ট্যযুক্ত যেটি "ঝলক" নামে পরিচিত।
দ্য নর্থওয়েস্ট এক্সপ্লোরার
দ্য নর্থওয়েস্ট এক্সপ্লোরার মার্কিন যুক্তরাষ্ট্রের অ্যারিজোনার টুকসনের একটি সাপ্তাহিক সংবাদপত্র।
এটি ওরো ভ্যালি এবং মারানা শহর এবং ক্যাটালিনা ফথিলস, ক্যাসাস অ্যাডবিস, ক্যাটালিনা, স্যাডলব্রুক, টরটোলিটা, ওরাকল সম্প্রদায় এবং পার্শবর্তী তুশকান শহর এবং পিমা কাউন্টির সংবাদ কভার করে।
এটি অ্যারিজোনার ৯ম বৃহত্তম সংবাদপত্র, যার সঞ্চালন ৪৭,৪৭৫। ২০০৭ সালে, এটি থার্টিন স্ট্রিট মিডিয়ার কাছে বিক্রি করা হয়েছিল। এটি ২০১০ সালে ইস্ট ভ্যালি ট্রিবিউনের মালিক ১০/১৩ কমিউনিকেশনস -এর একটি অংশে পরিণত হয়
মিশেল তেমের
মিশেল মিগেল এলিয়াস তেমের লুলিয়া (জন্ম: ২৩ সেপ্টেম্বর, ১৯৪০) ব্রাজিলের প্রথিতযশা আইনজীবী, কবি ও বিশিষ্ট রাজনীতিবিদ। বর্তমানে তিনি ব্রাজিলের ৩৭তম রাষ্ট্রপতির দায়িত্বে রয়েছেন। সাবেক রাষ্ট্রপতি দিলমা রুসেফের অভিশংসন প্রক্রিয়া চূড়ান্ত হওয়ায় ৩১ আগস্ট, ২০১৬ তারিখ থেকে উত্তরসূরি হিসেবে তার এ দায়িত্বে গ্রহণ। এরপূর্বে ১২ মে, ২০১৬ তারিখ থেকে ভারপ্রাপ্ত রাষ্ট্রপতির দায়িত্বে ছিলেন। রাষ্ট্রপতির দায়িত্বে পালনের পূর্বে উপ-রাষ্ট্রপতির দায়িত্ব পালন করেন মিশেল তেমের। ২০১০ সালের নির্বাচনে উপ-রাষ্ট্রপতি হিসেবে জয়ী হন ও ২০১৪ সালের নির্বাচনে পুণঃনির্বাচিত হন তিনি।
প্রারম্ভিক জীবন
তেমের স্বাচ্ছন্দ্যে আরবি ভাষায় কথা বলতে পারতেন না কিন্তু ঐ ভাষায় মতবিনিময়কালে বিষয়বস্তু অনুধাবন করতে সক্ষম ছিলেন। রোমান ক্যাথলিক চার্চে দীক্ষিত তিনি।
সাও পাওলো বিশ্ববিদ্যালয়ের আইন অনুষদ থেকে আইন বিষয়ে স্নাতক ডিগ্রী লাভ করেন। এরপর সাও পাওলো পন্টিফিকাল ক্যাথলিক বিশ্ববিদ্যালয় থেকে ডক্টরেট ডিগ্রী নেন। সাও পাওলোয় রাষ্ট্রীয় আইনজীবী হিসেবে দায়িত্ব পালন করেন ও দুইবার জননিরাপত্তাবিষয়ক স্বরাষ্ট্র সচিব ছিলেন তিনি। নিবন্ধিত সাংবিধানিক অধ্যাপক হিসেবে বেশ কিছুসংখ্যক আইনবিষয়ক গ্রন্থের প্রণেতা তিনি।
রাজনৈতিক জীবন
১২ মে, ২০১৬ তারিখে রাষ্ট্রপতি হিসেবে দায়িত্বে পালনকারী রুসেফের বিরুদ্ধে অভিশংসন প্রক্রিয়ার শুনানি শুরু হলে তেমেরের কাছে রাষ্ট্রপতির ক্ষমতা চলে আসে ও সাময়িক নিষেধাজ্ঞার কবলে পড়ায় রুসেফের পরিবর্তে ভারপ্রাপ্ত রাষ্ট্রপতি মনোনীত হন। ২০১৬ সালের গ্রীষ্মকালীন অলিম্পিকের উদ্বোধনী অনুষ্ঠানে ভারপ্রাপ্ত রাষ্ট্রপতি হিসেবে উপস্থিত থাকেন।
৩১ আগস্ট, ২০১৬ তারিখে সিনেটে ৬১-২০ ব্যবধানে রুসেফকে স্থায়ীভাবে রাষ্ট্রপতির কার্যালয় থেকে বিতাড়িত করা হয়। ফলশ্রুতিতে তেমেরকে পরবর্তী রাষ্ট্রপতির দায়িত্ব দেয়া হয়। তিনি রুসেফের দ্বিতীয় মেয়াদকালের বাদ-বাকি সময় ১ জানুয়ারি, ২০১৯ তারিখ পর্যন্ত দায়িত্বে থাকবেন। ব্রাজিলের ৩৭তম রাষ্ট্রপতি মিশেল তেমের।
নাগিনা যাদব
নাগিনা যাদব একজন নেপালি রাজনীতিবিদ, যিনি নেপালি কংগ্রেস পার্টির হয়ে সংসদ সদস্য নির্বাচিত হয়েছেন। বর্তমানে তিনি নেপালের ২য় ফেডারেল পার্লামেন্টের সদস্য হিসেবে দায়িত্ব পালন করছেন। ২০২২ সালের নেপালের সাধারণ নির্বাচনে তিনি মধেসী জনগোষ্ঠী থেকে আনুপাতিক নির্বাচনি ব্যবস্থায় প্রতিনিধি নির্বাচিত হন।
প্রুশিয়া
প্রুশিয়া (ল্যাটিন: Borussia, Prutenia; Prūsija; Prūsija; Prusy; পুরাতন প্রুশিয়: Prūsa) অতি সাম্প্রতিককালের একটি ঐতিহাসিক রাষ্ট্র যা ব্রান্ডেনবার্গ অঞ্চলে গড়ে উঠছিল। এই অঞ্চলটি জার্মান এবং ইউরোপীয় ইতিহাসে অতি গুরুত্বপূর্ণ প্রভাব বিস্তার করেছিলো। প্রুশিয়ার শেষ রাজধানী ছিল বার্লিন।
"প্রুশিয়া" শব্দটি পুরাতন প্রুশিয় ভাষা থেকে উৎপত্তি লাভ করেছে যার সাথে লিথুয়ানিয়া এবং লাটভিয়া সহ অন্যান্য বাল্টিক রাষ্ট্রের জনগোষ্ঠীর মেলবন্ধন ছিল। পরবর্তীতে প্রুশিয়া টিউটোনিক নাইটদের দ্বারা অধিকৃত হয় এবং আরও পরে একসময় জার্মানকরণের মাধ্যমে আধুনিক জার্মানির অন্তর্ভুক্ত হয়। অষ্টাদশ এবং ঊনবিংশ শতাব্দীতে প্রুশিয়া ইউরোপের একটি বৃহৎ শক্তি হিসেবে আত্মপ্রকাশ করেছিল। তখন এই সাম্রাজ্যের রাজা ছিলেন ফ্রেডেরিক ২ (১৭৪০ - ১৭৮৬)। ঊনবিংশ শতাব্দীতে চ্যান্সেলর অটো ফন বিসমার্ক সমগ্র জার্মান জাতি অধ্যুষিত অঞ্চলকে এক করার কথা বলেন এবং এর মাধ্যমে সংকুচিত জার্মানি গড়ার প্রত্যয় ব্যক্ত করেন। এই সংকুচিত জার্মানি থেকে অস্ট্রিয় সম্রাজ্যকে বাদ দেয়া হয়।
প্রুশিয়ান সম্রাজ্য জার্মানির উত্তরাংশকে রাজনীতি, অর্থনীতি, জনসংখ্যা ইত্যাদি সব দিক দিয়েই ব্যাপকভাবে প্রভাবান্বিত করেছিল। ১৮৬৭ সালে যখন উত্তর জার্মান কনফেডারেশন গঠিত হয় তখন প্রুশিয়াই ছিল এর মূল শক্তি। এই কনফেডারেশনটিই ১৮৭১ সালে জার্মান সম্রাজ্যের অন্তর্ভুক্ত হয় যার অপর নাম ছিল Deutsches Reich।
প্রথম বিশ্বযুদ্ধের পর জার্মানিতে হোহেনজোলেন রাজত্বের অবসান হলে পর ১৯১৯ সালে প্রুশিয়া উইমার প্রজাতন্ত্রের অন্তর্ভুক্ত হয়। ১৯৩৪ সালে নাজিদের মাধ্যমে প্রুশিয়া দেশটি বিলুপ্ত হয় এবং ১৯৪৫ সালে মিত্রশক্তি দ্বারা আবারও দেশ হিসেবে এর স্বকীয়তা কেড়ে নেয়া হয়। তখন থেকেই প্রুশিয়া একটি সংস্কৃতি হিসেবে টিকে আছে। বর্তমানকালেও প্রুশিয়ান গুণ নামে একটি নৈতিক শব্দ প্রচলিত আছে যার অর্থ সঠিক সংগঠন, আত্মত্যাগ, আইনের শাসন, আনুগত্য, নির্ভরশীলতা, সংযম, বিনয় এবং অধ্যবসায়।
ক্যারিবীয় ফুটবল ইউনিয়ন
ক্যারিবিয়ান ফুটবল ইউনিয়ন (সিএফইউ) হলো ক্যারিবিয়ান ফুটবল অ্যাসোসিয়েশনগুলির প্রতিনিধিত্বকারী সংস্থা। এটি ২৫টি ফিফা সদস্য দেশ, সেইসাথে ৬টি অঞ্চলকে প্রতিনিধিত্ব করে যেগুলি ফিফার সাথে অধিভুক্ত নয়। ইউনিয়নটি ১৯৭৮ সালের জানুয়ারিতে প্রতিষ্ঠিত হয়েছিল এবং এর সদস্য সমিতিগুলি কনকাকাফ অঞ্চলে প্রতিযোগিতা করে।
সিএফইউ একটি মহিলা, ছেলে এবং মেয়েদের চ্যালেঞ্জ সিরিজ সহ উন্নয়নমূলক প্রতিযোগিতাও পরিচালনা করে।
ক্লে কোর্ট
ক্লে কোর্ট হল একটি টেনিস কোর্ট, এটি এমন একটি খেলার মাঠ যেটি তৈরি হয় পাথর চূর্ণ, ইঁট, নরম শিলা বা অন্যান্য খনিজ সামগ্রী দিয়ে। ক্লে কোর্টে ফ্রেঞ্চ ওপেন খেলা হয়, যেটি গ্র্যান্ড স্ল্যাম প্রতিযোগিতাগুলির মধ্যে এটিকে অনন্য করে তুলেছে। উত্তর আমেরিকা, এশিয়া-প্যাসিফিক বা ব্রিটেনের চেয়ে কন্টিনেন্টাল ইউরোপ এবং লাতিন আমেরিকায় ক্লে কোর্টগুলি বেশি দেখা যায়। দুটি প্রধান ধরনের ক্লে কোর্ট দেখা যায়: লাল ক্লে, যেটি সাধারণ প্রকারের, এবং সবুজ ক্লে, "রুবিকো" নামেও পরিচিত, যেটি অপেক্ষাকৃত শক্ততর পৃষ্ঠতলের। যদিও অন্য ধরনের টেনিস কোর্ট গঠনের তুলনায় এটি তৈরি করতে কম খরচ হয়, কিন্তু এই কোর্টের রক্ষণাবেক্ষণের ব্যয় বেশি, কারণ মসৃণতা রক্ষার জন্য পৃষ্ঠতলটি বারবার সমান করা আবশ্যক।
খেলা
ক্লে কোর্টগুলিকে "ধীর" কোর্ট বলা হয় কারণ এখানে বল মাটিতে পড়ে তুলনামূলকভাবে লাফায় বেশি এবং এর ফলে তাদের গতি, প্রাথমিক গতি থেকে অনেকটাই কমে যায়, এইজন্য কোন খেলোয়াড়ের পক্ষে সেরা শট মারা কঠিন হয়ে পড়ে। এখানে প্রতিটি পয়েন্টের জন্য দীর্ঘ লড়াই হয়। অতএব যে খেলোয়াড়েরা ভূমিরেখা বরাবর খেলে এবং যাদের সামঞ্জস্যপূর্ণ ও শক্তিশালী রক্ষণাত্মক খেলা আছে তাদের ক্লে কোর্টে খেলতে সুবিধা হয়। এই কারণে রাফায়েল নাদাল, বিয়োর্ন বোরি, ক্রিস এভার্ট, এবং জাস্টিন হেনিনের এর মতো খেলোয়াড়েরা ফ্রেঞ্চ ওপেনে সাফল্য অর্জন করেছেন। যে খেলোয়াড়রা ক্লে কোর্টে ভালো খেলে, কিন্তু দ্রুত গতির কোর্টে একই খেলার ধারা বজায় রাখতে তাদের অনেক বেশি লড়াই করতে হয়, তারা ক্লে-কোর্ট বিশেষজ্ঞ হিসাবে পরিচিত। ক্লে কোর্টের খেলোয়াড়রা সাধারণত অর্ধবৃত্তে খেলে, ভূমিরেখার প্রায় পেছন থেকে। "পূর্ণ পাশ্চাত্য গ্রিপের" খেলোয়াড়দের ক্লে কোর্টে টপস্পিন করতে সুবিধা হয়। ক্লে কোর্টের খেলোয়াড়রা তাদের প্রতিপক্ষকে ধরাশায়ী করার জন্য টপস্পিন ব্যবহার করে।
আলগা পৃষ্ঠতলের ওপর দিয়ে হাঁটাচলা করা অন্য যে কোনও সমতলে চলাচলের চেয়ে যথেষ্ট আলাদা। ক্লে কোর্টে খেলায় প্রায়শই স্ট্রোকের সময় বলের কাছে পিছলে গিয়ে মারার ক্ষমতা থাকতে হয়, অপরদিকে একটি শক্ত বা ঘাসের কোর্টে দৌড়ে বলের কাছে পৌঁছে দাঁড়িয়ে বল মারার দক্ষতা থাকতে হয়।
ক্লে কোর্টে বল যেখানে মাটিতে পড়ে সেখানে ছাপ থেকে যায়, এটি এই কোর্টের এক অনন্য বিশেষত্ব, বলটি কোর্টের মধ্যে পড়েছিল না বাইরে তা নির্ধারণ করা সহজ হয়। লাল ক্লে কোর্টের সমালোচকরা এই কোর্টের মাটি সর্বদা ভিজিয়ে রাখার অসুবিধার দিকে ইঙ্গিত করেন, মাটি শুকিয়ে গেলেই খেলতে অসুবিধা হয়, এবং মাটির দাগের জন্য পোশাক এবং জুতোর ক্ষতি হয়। কেবল লাল ক্লে কোর্টে নয়, সমস্ত ক্লে কোর্টেই, খেলোয়াড়দের জুতোর নীচে মাটির স্তর জমে যায়, যেগুলি বারে বারে পরিষ্কার করতে হয়।
লাল ক্লে
এন টাউট ক্যাস (ফরাসিতে "যে কোনো ক্ষেত্রে") হল নিকাশীর উন্নতির জন্য মোটা শীর্ষ স্তর সমন্বিত লাল ক্লে কোর্টের একটি সংস্করণ। পৃষ্ঠতলের কণাগুলি মোটা হলে বৃষ্টির পর জল সহজে মাটির নিচে চলে যায়, তার ফলে পৃষ্ঠতল তাড়াতাড়ি শুকিয়ে যায়।
প্রাকৃতিক ক্লে কোর্ট বিরল কারণ এই ধরনের কোর্টের পৃষ্ঠতলে জল সহজে শোষিত হয় না এবং শুকোতে দুই থেকে তিন দিন সময় লেগে যায়। প্রাকৃতিক লাল কাদামাটির একটি ভাল উদাহরণ দেখা যায় পিট্‌সবার্গ এর ফ্রিক পার্ক ক্লে কোর্টে, যেখানে সরকারী সুবিধাসহ ছয়টি লাল ক্লে কোর্ট আছে এবং ১৯৩০ সাল থেকে নিয়মিত ব্যবহৃত হচ্ছে।
সবুজ ক্লে
সবুজ ক্লে, রুবিকো এবং হার-ট্রু নামেও পরিচিত, মোটা লাল মাটির ক্লে কোর্টের মতই, তবে এটি ইঁটের পরিবর্তে চূর্ণ মেটাবেসাল্ট থেকে তৈরি, এর ফলে পৃষ্ঠতলটি কিছুটা শক্ত ও দ্রুততর। সবুজ মাটি দিয়ে ভূপৃষ্ঠ তৈরি করা হয়। এর পরে শীর্ষতলটি ঢাকা হয়। এই কোর্টগুলি মূলত পূর্ব এবং দক্ষিণ মার্কিন যুক্তরাষ্ট্রে অবস্থিত। সবুজ হার-ট্রু ক্লে কোর্টে একটি ডাব্লুটিএ প্রতিযোগিতা খেলা হয়, সেটি হল, দক্ষিণ ক্যারোলিনার চার্লসটনে অনুষ্ঠিত চার্লসটন ওপেন। ১৯৭৫ সাল থেকে ১৯৭৭ সাল অবধি, ইউএস ওপেন হার-ট্রু ক্লে কোর্টে খেলা হয়েছিল।
ফার্স্ট ম্যান
ফার্স্ট ম্যান ২০১৮ সালের একটি বায়োগ্রাফিক্যাল ড্রামা চলচ্চিত্র, যার পরিচালক ডেমিয়েন চ্যাজেল্লি এবং রচয়িতা জশ সিঙ্গার। জেমস আর. হ্যানসেন রচিত ''ফার্স্ট ম্যান: দ্য লাইফ অব নিল এ. আর্মস্ট্রং'' বইয়ের উপর ভিত্তি করে চলচ্চিত্রটি নির্মিত হয়েছে। চলচ্চিত্রটিতে অভিনয় করেন রায়ান গোসলিং, ক্লেইর ফয়, জেসন ক্লার্ক, কাইল চ্যান্ডলার, কোরি স্টোল, সিয়ারেন হিন্ডস, ক্রিস্টোফার অ্যাবোট, প্যাট্রিক ফুগিট এবং লুকাস হ্যাস।
ক্লে কোর্ট
নীল ক্লে
মাদ্রিদ ওপেনের ২০১২ সালের সংস্করণটি পরীক্ষামূলকভাবে নীল ক্লে কোর্টে খেলা হয়েছিল। এটি মাটির মিশ্রণ থেকে প্রাকৃতিক আয়রন অক্সাইড সরিয়ে তৈরি করা হয়েছিল, তারপরে কোর্টের ওপর নীল রঙের রঞ্জক ব্যবহার করা হয়েছিল। টেলিভিশনে দর্শকদের দেখার পক্ষে আরও সহজ করার জন্য এই শক্তকোর্টের উপরিভাগ নীল করা হয়েছিল। খারাপ আবহাওয়া পরিস্থিতির জন্য এবং আয়োজকরা পৃষ্ঠতলে লবণের আস্তরণ ব্যবহার করার ফলে অত্যন্ত পিচ্ছিল পৃষ্ঠতল তৈরি হয়েছিল, এবং এখানে প্রচলিত ধীর ক্লে কোর্টের পৃষ্ঠতলের চেয়ে দ্রুত হার্ডকোর্টের পৃষ্ঠতলের মত খেলা হয়েছিল। রজার ফেদেরার প্রতিযোগিতাটি জিতেছিলেন এবং রাফায়েল নাদাল ও নোভাক জকোভিচের মত শীর্ষ স্তরের খেলোয়াড়েরা প্রতিযোগিতার প্রথম দিকেই ছিটকে গিয়েছিলেন। খেলোয়াড়েরা ভবিষ্যতের নীল-ক্লে কোর্টে খেলা বর্জনের হুমকির দিয়েছিলেন এবং পরের বছর থেকে প্রতিযোগিতাটি আবার লাল ক্লে কোর্টে হয়ে আসছে।
ফার্স্ট ম্যান
ফার্স্ট ম্যান ২৯ আগস্ট ২০১৮ সালে ভেনিস চলচ্চিত্র উত্‍সবে প্রথমবার প্রদর্শিত হয় এবং ১২ অক্টোবর ২০১৮ সালে যুক্তরাষ্ট্রে ইউনিভার্সাল পিকচার্স-এর মাধ্যমে মুক্তির তারিখ নির্ধারন করা হয়।
পশুপাখির অনুকারশব্দের তালিকা
এটি বিভিন্ন পশুপাখির আওয়াজ বা শব্দসমূহের একটি তালিকা। এই তালিকায় যেসব শব্দ নির্দিষ্ট প্রাণীর শব্দ এবং কণ্ঠস্বরকে (বিশেষত প্রাণীদের দ্বারা যোগাযোগের জন্য ব্যবহৃত শব্দসমূহ) উপস্থাপন করতে বাংলায় ব্যবহৃত হয় সেসব শব্দ উল্লেখ করা হয়েছে। যেসব শব্দ বাংলা শব্দভান্ডারে নেই সেসব ক্ষেত্রে বাংলা হরফে লেখা উচ্চারণের পাশাপাশি ইংরেজি শব্দটিও বন্ধনীভুক্ত করে দেওয়া হয়েছে। তালিকায় ব্যবহৃত শব্দগুলি ক্রিয়াপদের আকারে রয়েছে, যদিও অনেকগুলি বিশেষ্য বা ইন্টারজেকশন হিসাবেও ব্যবহৃত হতে পারে। এই তালিকায় প্রাণীর শব্দের অডিও রেকর্ডিংও রয়েছে।
বরফুকন
ফু-কন-লৌঙ বা বরফুকন (Borphukan, আহোম ভাষা:ফু-কন-লৌঙ ) আহোম রাজ্যের পাঁচজন পাত্র মন্ত্রীদের মধ্যে একজন। এই পদটি আহোম চাওফা চুচেংফা সৃষ্টি করেছিলেন। এছাড়াও কলিয়াবরের পশ্চিম অঞ্চল বরফুকন-এ নিয়ন্ত্রণ করতেন। বরফুকনের মুখ্য কার্যালয় কলিয়াবরে ছিল। কিন্তু পরে লাচিত সময় গুয়াহাটীর ইটাখুলিতে স্থানান্তর করা হয়। আহোমদের রাজধানী থেকে এই অঞ্চলটি যথেষ্ট দূরে হওয়ার জন্য এই পদটি গুরুত্বপূর্ণ ছিল। অন্যদিকে, কলিয়াবরের পূর্ব অঞ্চলটি বরবরুয়া নিয়ন্ত্রণ করতেন।
বরফুকনের বাড়িটি এখনকার গুয়াহাটীর ফাঁসি বাজার অঞ্চলে অবস্থিত ছিল। ভরলু নদীর পশ্চিমে তাঁর চোরাটি (ডোপদার বলে পরিচিত) অবস্থিত ছিল। এই চোরাটি আহোম রাজধানীতে অবস্থিত বর-চোরার কাছে ছিল এবর পাঁচজন ফুকন দ্বারা গঠিত ছিল। তাঁদের একসাথে গুয়াহাটীয়া অথবা ডোপদরীয়া ফুকন বলা হত। বরফুকনকে প্রশাসনিক কাজে মজিন্দার বরুয়া সহায়তা করতেন। তাঁর বাড়িটি বর্তমান উপায়ুক্তের বাড়ির স্থানে ছিল।
অলক্ষ্মী বিদায়
অলক্ষ্মী বিদায় হল দীপাবলির সন্ধ্যায় বাংলার বিভিন্ন অঞ্চলে হিন্দু রমণীদের দ্বারা কৃত অনুষ্ঠান বিশেষ। পূর্ববঙ্গে কিছু কিছু অঞ্চলে আশ্বিন সংক্রান্তিতে গাড়শি  ব্রত পালন করে অলক্ষ্মী বিদায় ও লক্ষ্মী বরণ করা হয়। অলক্ষ্মীকে অমঙ্গল ও অশুভের প্রতীক বলে মনে করা হলেও এই অলক্ষ্মীই হলেন অন্যব্রতদের লক্ষ্মী বা শস্যদেবতা। মাতৃশক্তির জ্যেষ্ঠা রুপকে  বিদায় দিয়ে  লক্ষ্মীরূপকে বরণ করা হয়। বাম হাতে গোবর নিয়ে দেবীর চোখের জায়গায় দু’টি কড়ি, সর্বাঙ্গে ছেঁড়া চুল দিয়ে অলক্ষ্মীর মূর্তি নির্মাণ করা হয় । মূর্তিকে ঘরের ভিতর আনা হয় না। উঠানের এক কোণে অলক্ষ্মীর মূর্তি রেখে বাম হাতে ফুল নিয়ে পূজা করা হয়। আচমন ও আসন শুদ্ধি করে অলক্ষ্মীর ধ্যান করা হয় এই মন্ত্রে- ওঁ অলক্ষ্মীং কৃষ্ণবৰ্ণাং কৃষ্ণবস্ত্রপরিধানাং কৃষ্ণুগন্ধানুলেপনাং তৈল্যাভ্যািক্তশরীরাং মুক্তকেশীং দ্বিভুজাং বামহস্তে গৃহীত ভস্মনীং দক্ষিণহস্তে সন্মার্জনীং গর্দভারূঢ়াং লৌহাভরণভূষিতাং বিকৃতদ্ৰংষ্ট্ৰাং কলহপ্ৰিয়াম ।
ধ্যান করে আবাহন করে অলক্ষ্মীর পূজা করা হয়। পূজার পরে আরেকটি মন্ত্র বলা হয় - ওঁ অলক্ষ্মী ত্বং কুরূপাসি কুৎসিতস্থানবাসিনী সুখরাত্ৰৌ ময় দত্তাং গৃহ পূজ্যঞ্চ শাশ্বতীম্।
পূজা শেষে মেয়েরা কুলো পিটাতে পিটাতে মূর্তিটি তেমাথায় নিয়ে যায়। সেখানে পাটকাঠি জ্বালিয়ে সমবেত কন্ঠে অলক্ষী বাইরে যা, লক্ষী ঘরে আয় বা লক্ষ্মী আয়, অলক্ষ্মী যা ধ্বনি সহকারে মূর্তিটি ফেলে দেওয়া হয়। এরপর গৃহিণীরা গৃহে ফিরে লক্ষ্মীর পূজা করে।
জাতীয় সংসদে প্রণীত আইনের তালিকা
জাতীয় সংসদ গণপ্রজাতন্ত্রী বাংলাদেশের এককক্ষ বিশিষ্ট সর্বোচ্চ আইনসভা। বাংলাদেশের সংবিধানের ৮০ অনুচ্ছেদে এই সংসদে আইন প্রণয়ন প্রক্রিয়ার বিবরণ রয়েছে। ১৯৭৩ সালের ৭ মার্চ প্রথম সংসদ নির্বাচন অনুষ্ঠিত হয়েছিল৷ সংবিধান অনুযায়ী, জাতীয় সংসদে কোনো বিল গৃহীত হওয়ার পর ১৫ দিনের মধ্যে রাষ্ট্রপতির সম্মতিলাভ করলে সেটি আইনে পরিণত হয়। নিম্নে ১৯৭৩ সাল থেকে প্রণীত আইনগুলোর একটি তালিকা দেওয়া হল।
১৯৯৮
অর্থ আইন, ১৯৯৮
২০০৫
অর্থ আইন, ২০০৫
লীলাবতী
লীলাবতী (ইংরেজি: Lilavati বা Leelavati) (এছাড়াও Leelavati; সংস্কৃত: लीलावती, Līlāvatī) ১১৫০ সালে ভারতীয় গণিতবিদ দ্বিতীয় ভাস্কর কর্তৃক রচিত একটি গণিত শাস্ত্র।
নাম
সিদ্ধান্ত শিরমনি বইয়ের একটি খণ্ডের নাম লীলাবতী। লীলাবতী খণ্ডটি নিয়ে একাধিক কাহিনী প্রচলিত রয়েছে। লীলাবতী ও বীজগণিত হচ্ছে গণিতের বই। লীলাবতী সম্ভবত ভাস্করের কন্যা ছিলেন।ধারণা করা হয় খুব অল্প বয়সে বিধবা হয়ে তিনি বাবার ঘরে চলে আসেন।ভাস্কর তাকে ধীরে ধীরে পাটিগণিত শেখান। তখনই তিনি বইটি লিখেন। মেয়ের নামে নাম দেন। আর এক মতে, ভাস্করের কোন মেয়ে ছিল না। তার স্ত্রীর নাম ছিল লীলাবতী। তার স্মরণে তিনি বইটির নাম দেন। তবে বইয়ের নানা জায়গায় এমন কিছু সম্বোধন আছে যে অনেকে ভাবছেন লীলাবতী এক কাল্পনিক নাম। কোথাও বলেছেন- 'অয়ি বালে লীলাবতী', কোথাও সখে, কান্তে, বৎসে বলে সম্বোধন করেছেন। লীলাবতী লেখার ধরনটা কথপকথন। কথা বলতে বলতে অঙ্ক শেখাচ্ছেন। লীলাবতী শব্দটির অর্থ গুণসম্পন্না।
বিষয়বস্তু
লীলাবতী থেকে উদ্ধৃতাংশ (একটি অতিরিক্ত সমস্যা সংযুক্ত হিসাবে প্রদর্শিত হবে, অধ্যায় ৩, স্তবক ৫৪; অনুবাদ: টি. এন. কোলব্রুক)
<poem style="font-style:italic;"> Whilst making love a necklace broke. A row of pearls mislaid. One sixth fell to the floor. One fifth upon the bed. The young woman saved one third of them. One tenth were caught by her lover. If six pearls remained upon the string How many pearls were there altogether?
লীলাবতী শাস্ত্রে ভাষ্করাচর্যের উপসংহার:
"Joy and happiness is indeed ever increasing in this world for those who have Lilavati clasped to their throats, decorated as the members are with neat reduction of fractions, multiplication and involution, pure and perfect as are the solutions, and tasteful as is the speech which is exemplified."
অনুবাদ
ইংরেজিতে লীলাবতী অনুবাদ বা সংস্করণসমূহ:
ওপেন ইওর আইজ (ম্যাগাজিন)
ওপেন ইওর আইজ ছিল একটি মার্কিন ম্যাগাজিন যা ল্যাটিনো পুরুষদের লক্ষ্য করে। ম্যাগাজিনটি লস অ্যাঞ্জেলেস ভিত্তিক ছিল। ম্যাগাজিনটি জুলাই ১৯৯৯ থেকে ২০১১ পর্যন্ত প্রকাশিত হয়েছিল। এটি বিনোদন, নারী, খেলাধুলা, গাড়ি, সম্পর্ক, হাস্যরস এবং ল্যাটিনো সংস্কৃতির গল্পগুলি প্রকাশ করতো।
কুনার হেমব্রম
কুনার হেমব্রাম হলেন একজন ভারতীয় সংসদ সদস্য। ভারতীয় জনতা পার্টির প্রার্থী হিসাবে ২০১৯ সালের ভারতীয় সাধারণ নির্বাচনে তিনি পশ্চিমবঙ্গের ঝাড়গ্রাম থেকে লোকসভায় (ভারতের সংসদের নিম্নকক্ষ) নির্বাচিত হয়েছিলেন।
দক্ষিণ ওসেটিয়ায় অবস্থিত কূটনৈতিক মিশনের তালিকা
এই পাতাটি দক্ষিণ ওসেটিয়ায় অবস্থিত কূটনৈতিক মিশনসমূহের একটি তালিকা। দক্ষিণ ওসেটিয়া ১৯৯১ সালে জর্জিয়া থেকে ভেঙ্গে সৃষ্টি হয় এবং ২০০৮ সালের দক্ষিণ ওসেটিয়া যুদ্ধের পর আন্তর্জাতিকভাবে স্বীকৃতি পায়। আবখাজিয়া, নাউরু, নাগোরনো-কারাবাখ, নিকারাগুয়া, রাশিয়া, ত্রান্সনিস্ত্রিয়া, এবং ভেনেজুয়েলা দক্ষিণ ওসেটিয়াকে স্বীকৃতি দেয়। বর্তমানে, রাজধানী শহর ৎ্‌স্খিনভালিতে দুটি দূতাবাস ও একটি প্রতিনিধিত্বকারী কার্যালয় রয়েছে। ভেনেজুয়েলা এবং নিকারাগুয়ার রাষ্ট্রদূতরা মস্কোয় বসবাস করেন।
দূতাবাসসমূহ
ৎ্‌স্খিনভালি
২০১১ শীতকালীন এশিয়ান গেমস
২০১১ শীতকালীন এশিয়ান গেমস হল একটি বহু ক্রীড়া প্রতিযোগিতা যা অফিসিয়ালিভাবে ৭ম শীতকালীন এশিয়াড নামে পরিচিত এবং এটি ২০১১ সালের ৩০ জানুয়ারি থেকে ৬ ফেব্রুয়ারি পর্যন্ত কাজাখস্তানের আস্তানা ও আলমাতিতে অনুষ্ঠিত হয়। সোভিয়েত ইউনিয়ন থেকে স্বাধীনতা লাভের পর কাজাখস্তানে এটিই ছিল সবচেয়ে বড় প্রতিযোগিতার আয়োজন। ২০০৬ সালের ৪ মার্চ কুয়েতে স্বাগতিক শহরের জন্য কাজাখস্তান নথিভূক্ত হয়।
ক্রীড়াসমূহ
ব্যান্ডি ও স্কী ওরিয়েন্টারিং প্রথমবারের মত যোগ করা হয়, যখন কার্লিং ও স্নোবোর্ডিং গেমস তালিকা থেকে বাদ দেওয়া হয়। এবং ২০০৭ গেমসের পর স্কী জাম্পিং পুনরায় অন্তর্ভুক্ত করা হয়।
অংশগ্রহণকারী দেশসমূহ
২০১১ শীতকালীন গেমসে অংশগ্রহণের জন্য ২৬টি জাতীয় অলিম্পিক কমিটি নিবন্ধন করে যা ২০০৭ গেমসের চেয়ে ১টি বেশি। বাহরাইন, কাতার ও সিঙ্গাপুরের অভিষেক হয়, অপরদিকে ম্যাকাও ও পাকিস্তান ২০০৭ গেমসের পরে অংশগ্রহণ করেনি।
Non-Competing nations
One country only sent officials.
ক্রীড়া পঞ্জিকা
২০১১ শীতকালীন এশিয়ান গেমসের ক্রীড়া পঞ্জিকা :
ওয়াসলান্ড-বেভেরেন
ওয়াসলান্ড-বেভেরেন হচ্ছে বেভেরেন ভিত্তিক একটি বেলজীয় পেশাদার ফুটবল ক্লাব। এই ক্লাবটি বর্তমানে বেলজিয়ামের শীর্ষ স্তরের ফুটবল লীগ বেলজীয় প্রথম বিভাগ বি-এ খেলে। এই ক্লাবটি ১৯৩৬ সালে প্রতিষ্ঠিত হয়েছে। ওয়াসলান্ড-বেভেরেন তাদের সকল হোম ম্যাচ বেভেরেনের ফ্রিথিল স্টাডিওনে খেলে থাকে; যার ধারণক্ষমতা হচ্ছে ৮,১৯০। বর্তমানে এই ক্লাবের ম্যানেজারের দায়িত্ব পালন করছেন নিকি হায়েন এবং সভাপতির দায়িত্ব পালন করছেন ডির্ক হুয়ক। যুগোস্লাভীয় রক্ষণভাগের খেলোয়াড় আলেকসান্দ্র ভুকোতিচ এই ক্লাবের অধিনায়কের দায়িত্ব পালন করছেন।
মুকুর জেলা
অঞ্চল সমূহ
জেলাটি প্রধান ৪টি এলাকায় বিভক্ত করা হয়েছে:
লিনজি ড্রু
লিন্ডসে জেন ড্রু (জন্ম: ১১ মে ১৯৫৮), পেশাগতভাবে লিনজি ড্রু নামে পরিচিত, একজন ইংরেজ প্রাক্তন গ্ল্যামার মডেল, প্রযোজক, প্রাপ্তবয়স্ক মডেল এবং পর্নোগ্রাফিক অভিনেত্রী।
কর্মজীবন
লিনজি ড্রু ১১ মে ১৯৫৮ সালে ইংল্যান্ডের ব্রিস্টলে জন্মগ্রহণ করেন। যুক্তরাজ্যের যৌন শিল্পে একটি বৈচিত্র্যময় কর্মজীবনের সময়, তিনি একজন পেইজ ৩ গার্ল, স্ট্রিপার, গ্ল্যামার মডেল এবং পর্ণ অভিনেত্রী হিসাবে হিসাবে কাজ করেছিলেন এবং এক সময় পেন্টহাউস ম্যাগাজিনের ব্রিটিশ সংস্করণের সম্পাদক ছিলেন। ১৯৮০-এর দশকে, তিনি প্রতি মাসে সফটকোর ম্যাগাজিন ক্লাব ইন্টারন্যাশনাল -এ নগ্ন হয়ে হাজির হতেন।
দেববাণী
দেববাণী (মূল ইংরেজিতে: ইন্সপায়ার্ড টকস) হল স্বামী বিবেকানন্দের দেওয়া কয়েকটি বক্তৃতার সংকলন গ্রন্থ। এটি প্রথম প্রকাশিত হয় ১৯০৯ সালে। ১৮৯৫ সালের জুন মাসের মাঝামাঝি সময় থেকে আগস্ট মাসের প্রথম দিক পর্যন্ত থাউজেন্ড আইল্যান্ড পার্কে কয়েকজন নির্বাচিত শিষ্যের সামনে বিবেকানন্দ কয়েকটি বক্তৃতা দেন। সারা এলেন ওয়াল্ডো এর কতকগুলি নথিবদ্ধ করে রেখেছিলেন। তিনি পরে এটিকে বই আকারে প্রকাশ করেন।
বিশ্বধর্ম মহাসভা
১৮৯৩ সালে বিশ্বধর্ম মহাসভায় বিবেকানন্দ ভারতের প্রতিনিধিত্ব করেন। সেখানে তার বক্তৃতাগুলি জনপ্রিয় হয়ে ওঠার দরুন মার্কিন যুক্তরাষ্ট্রের জনগণের নজরে আসে সেগুলি। মহাসভা শেষ হলে বিবেকানন্দ অন্যত্র বক্তৃতা দিতে শুরু করেন। ১৮৯৪ সালে তিনি ডেট্রয়েট যান। সেখানে বেশ কয়েকটি বক্তৃতা দেন। সেখানেই ভগিনী ক্রিস্টিন ও মেরি ফাঙ্কের সঙ্গে তার প্রথম দেখা হয়। ডেট্রয়েটে বক্তৃতা দেওয়ার পর তিনি নিউ ইয়র্ক ও অন্যান্য শহরে বক্তৃতা দেন।
ব্রুকলিনের বক্তৃতা
thumb|১৮৯৫ সালের জুলাইয়ে থাউজেন্ড আইল্যান্ড পার্কে বিবেকানন্দ ১৮৯৪ সালের ডিসেম্বর মাসে বিবেকানন্দ ব্রুকলিন এথিক্যাল অ্যাসোসিয়েশনে বক্তৃতা দেন। তার বক্তৃতার বিষয় ছিল হিন্দুধর্ম। এই বক্তৃতার পর শ্রোতাদের আগ্রহ বাড়ে এবং তারা ব্রুকলিনে নিয়মিত ক্লাস নেওয়ার অনুরোধ জানান। এই সময় বিবেকানন্দ পাউচ ম্যানসন ও অন্যান্য জায়গায় বেশ কিছু ক্লাস নেন।
নিউ ইয়র্কের ক্লাস
ব্রুকলিনের বক্তৃতা শেষ করে বিবেকানন্দ চলে আসেন নিউ ইয়র্কে। তার শিষ্যেরাও কেউ কেউ সেখানে আসেন। তাই বিবেকানন্দকে সেখানেও ক্লাস নেওয়া শুরু করতে হয়। সেই সময় তিনি একটি ছোটো ঘর ভাড়া নিয়ে ছিলেন। শিষ্যদের সংখ্যা বাড়লে সেই ছোটো ঘরটিতে স্থানাভাব দেখা দিতে লাগল। তখন চেয়ারের বদলে তারা মেঝেতে বা ড্রেসারে বসে তার কথা শুনতে লাগলেন।
এই বক্তৃতা শুনতে সেই সময় অর্থ দিতে হত না। তাই খরচ চালানোর জন্য তাকে স্বেচ্ছাসেবীদের অর্থসাহায্যের উপর নির্ভর করতে হত। কিন্তু সেই অর্থ সামান্য ছিল। তাতে ঘর ভাড়া দেওয়া বা অন্যান্য খরচ নির্বাহ করা সম্ভব হচ্ছিল না। তাই অর্থাভাবে ক্লাসের ভবিষ্যৎ অনিশ্চিত হয়ে পড়ে। বিবেকানন্দ স্থির করেন বাইরে বক্তৃতা দিয়ে সেই খরচে ঘরে ক্লাস চালাবেন। তিনি শিষ্যদের ব্যাখ্যা করে বলেন, হিন্দু রীতি অনুযায়ী শিক্ষককে শিক্ষাদানের খরচ বহন করতে হয়।
থাউজেন্ড আইল্যান্ড পার্কের বক্তৃতা
শিষ্যদের অনুরোধে বিবেকানন্দকে সারা গ্রীষ্ম জুড়ে বক্তৃতা দিতে হয়। এই সময় বক্তৃতা দিতে দিতে তিনি ক্লান্ত হয়ে পড়েছিলেন। তবে শিষ্যদের অনুরোধে বক্তৃতা চালিয়ে যাওয়ার সিদ্ধান্তই নেন। এই সময় দেখা যায়, তার অনেক শিষ্যকে শহরের বাইরে যেতে হবে এবং তাদের ক্লাসের জন্য একটি জায়গা নির্বাচন করতে হবে। সমস্যার সমাধান করেন তার এক শিষ্যা। তিনি থাউজেন্ড আইল্যান্ড পার্কে তার একটি কটেজ ক্লাসের জন্য ব্যবহার করতে দেবার ইচ্ছে প্রকাশ করেন। বিবেকানন্দ ও তার শিষ্যেরা রাজি হন।
১৮৯৫ সালের মধ্য-জুন থেকে অগস্টের প্রথম ভাগ পর্যন্ত বিবেকানন্দ সেখানে নির্বাচিত কয়েকজন শিষ্যের সামনে বক্তৃতা দিয়েছিলেন।
প্রকাশনা
বিবেকানন্দের কয়েকটি বক্তৃতা তারা শিষ্যা সারা এলেন ওয়াল্ডো (যাঁকে তিনি হরিদাসী বলে ডাকতেন) লিখে রেখেছিলেন। স্বামী রামকৃষ্ণানন্দের মতে, "স্বামীজির দেববাণীর জন্য জগৎ হরিদাসী মায়ের (কুমারী এস. এলেন ওয়াল্ডো) কাছে কৃতজ্ঞ।" বইটি ইংরেজিতে মাদ্রাজ রামকৃষ্ণ মিশন প্রকাশ করেন ১৯০৯ সালে। পরে বাংলায় প্রকাশ করে উদ্বোধন কার্যালয়। এটি স্বামী বিবেকানন্দের বাণী ও রচনা বইয়ের চতুর্থ খণ্ডে সংকলিত।
ইয়ুকাতান প্রণালী
ইয়ুকাতান প্রণালী বা ইউকাতান স্ট্রেইট‌্স ( স্পেনীয় : Canal de Yucatán) হলো মেক্সিকো এবং কিউবার মধ্যে একটি প্রণালী। এটি মেক্সিকো উপসাগরের সাথে ক্যারিবীয় সাগরের ইয়ুকাতান বেসিনকে সংযুক্ত করে। এটি মাত্র প্রশস্ত এবং প্রায়  গভির। এর গভীরতম স্থান কিউবার উপকূলের নিকটবর্তী।
স্রোত
ইয়ুকাতান প্রণালী কিউবাকে মেক্সিকার ইউকাটান উপদ্বীপ থেকে পৃথক করে এবং ক্যারিবিয়ান সাগরকে মেক্সিকো উপসাগরের সাথে যুক্ত করেছে। প্রণালীটি মেক্সিকোর কেপ ক্যাটোচে এবং কিউবার কেপ সান আন্তোনিওর মধ্যে প্রশস্ত। কিউবার উপকূলের কাছে এটির সর্বাধিক গভীরতা । পানি ক্যারিবিয়ান সমুদ্রের মধ্য দিয়ে পূর্ব থেকে পশ্চিমে প্রবাহিত হয়। এই প্রবাহটি উইন্ডওয়ার্ড প্যাসেজ দিয়ে প্রবাহিত উত্তর নিরক্ষীয় স্রোতের ৫ এসভি এবং ব্রাজিলের উপকূলে প্রবাহিত দক্ষিণ নিরক্ষীয় স্রোতের ১২ এসভি পানির সমন্বয়ে গঠিত। সর্বনিম্ন ১৭°C তাপমাত্রায় মোট প্রবাহ প্রায় ১৭ এসভি। এই প্রবাহটি ইয়ুকাতান উপদ্বীপের পাশ দিয়ে প্রবাহিত হয়ে এটি ইয়ুকাতান স্রোতে পরিণত হয়। এই স্রোতটি মেক্সিকো উপসাগরে পানির প্রবাহের বেশিরভাগ অংশ সরবরাহ করে কারণ ফ্লোরিডার প্রণালী দিয়ে প্রবাহ অবিরাম নয় এবং প্রবাহিত জলের পরিমাণও অল্প।  ইয়ুকাতান স্রোত প্রণালীর পশ্চিমাঞ্চলে প্রবলভাবে প্রবাহিত হয় যেখানে কিউবার পাল্টা স্রোত প্রণালীর পূর্ব দিকের বিপরীতে প্রবাহিত হয়। ইয়ুকাতান স্রোতের নীচে দক্ষিণে প্রবাহিত ইয়ুকাতান অন্ত:প্রবাহ রয়েছে যা পানি মেক্সিকো উপসাগর থেকে দূরে নিয়ে যায়।
প্রবালদ্বীপ
ইয়ুকাতান প্রণালীর মধ্য দিয়ে প্রবাহিত পানি মেক্সিকো উপসাগরে প্রবেশ করার পর এটি সমুদ্রের অগভীর অঞ্চল ক্যাম্পেচে তীরের পাশ দিয়ে যায়। সমুদ্রতীর থেকে প্রায় দূরে ইয়ুকাতান তাকের বাহ্যিক সীমাননায় প্রবাল প্রাচীর রয়েছে। এখানে প্রাচীর তৈরির প্রধান প্রবালগুলি হলো Acropora cervicornis, Acropora palmata এবং Montastraea annularis যার মধ্যে অনেকে ১৯৯০ এর দশকের শেষদিকে মারা গেছে। এরপরে কিছু সংশোধন ঘটেছে। ক্যাম্পেচ উপকূল একটি জীববৈচিত্র্যময় অঞ্চল এবং এটি সহ মেক্সিকো উপকূল থেকে ইয়ুকাতান প্রণালীর অন্যান্য অংশগুলিতে কারিগর জেলেরা প্রচুর মাছ ধরেন। অঞ্চলটি অতিরিক্ত শোষণের ফলে হুমকির সম্মুখীন হয়েছে।
রেজিনা ফ্লেশারোভা
মৃত্যু এবং উত্তরাধিকার
ফ্লেশারোভা ৩০ জুন অথবা ১ জুলাই ১৯৬৯ সালে ভিশতুলা নদী ভ্রমনকালে জাহাজে মৃত্যুবরণ করেন। তাঁকে ওয়ারশ'র পাভস্কি সমাধিস্থানে দাফন করা হয়। ভূ-বিজ্ঞানের ইতিহাসের উপর তার গ্রন্থসমগ্রের মহৎ কাজটি পরবর্তী বিজ্ঞানীরা সম্পন্ন করেন এবং পোল্যান্ডে ভূ-বিজ্ঞানের ক্ষেত্র প্রতিষ্ঠার একজন অগ্রদূত হিসেবে তাঁকে দেখা হয়।
হেপাটাইটিস বি
হেপাটাইটিস বি একটি মারাত্মক সংক্রামক রোগ যা যকৃত বা লিভার কে আক্রমণ করে। হেপাটাইটিস বি ভাইরাস (HBV) এর আক্রমণে এ রোগ হয়। অনেক সময় সংক্রমণের প্রথম দিকে কোন লক্ষন প্রকাশ পায় না। তবে অনেক ক্ষেত্রে বমি বমি ভাব, চামড়া হলুদ হওয়া, ক্লান্তি, পেট ব্যাথা, প্রস্রাব হলুদ হওয়া প্রভৃতি লক্ষন দেখা যায়। সাধারনত এই লক্ষনগুলো কয়েক সপ্তাহ স্থায়ী হয় এবং কদাচিৎ লক্ষ্মণ প্রকাশ পাওয়ার পর পরিশেষে মৃত্যু হয়। সংক্রমণের পর রোগের লক্ষন প্রকাশ পেতে ৩০ থেকে ১৮০ দিন সময় লাগতে পারে। জন্মের সময় আক্রান্ত হওয়া রোগীদের প্রায় ৯০% ক্রনিক বা দীর্ঘস্থায়ী হেপাটাইটিস বি তে আক্রান্ত হন যেখানে ৫ বছর বয়সের পর আক্রান্ত হওয়া রোগীদের ১০% এরও কম এতে আক্রান্ত হন। দীর্ঘস্থায়ী হেপাটাইটিস বি তে আক্রান্ত রোগীদের বেশিরভাগেরই কোন প্রাথমিক লক্ষন থাকে না। যদিও এক্ষেত্রে এটি ধীরে ধীরে এটি সিরোসিস এবং যকৃতের ক্যান্সার এ রূপ নিতে পারে। দীর্ঘস্থায়ী আক্রান্ত হওয়া রোগীদের প্রায় ১৫ থেকে ২৫% মৃত্যুবরণ করতে পারে।
এই ভাইরাসটি রক্ত কিংবা দেহনিঃসৃত তরলের মাধ্যমে ছড়ায়। যে সব জায়গায় এ রোগের প্রকোপ বেশি সেখানে সাধারনত শিশুর জন্মের সময় কিংবা শৈশবে অন্য আক্রান্ত ব্যক্তির রক্তের মাধ্যমে এ রোগ সবচেয়ে বেশি ছড়ায়। কিন্তু যে সব জায়গায় এ রোগের প্রকোপ কম সেখানে শিরায় মাদক দ্রব্যের ব্যবহার এবং অরক্ষিত যৌনমিলন এ রোগের প্রধান কারণ। এছাড়াও রক্ত আদান-প্রদান, ডায়ালাইসিস, আক্রান্ত ব্যক্তির সাথে বসবাস, সংক্রমণের হার বেশি এমন স্থানে ভ্রমণ প্রভৃতি মাধ্যমেও এ রোগ ছড়ায়। ১৯৮০ সালের দিকে ট্যাটু এবং আকুপাংচারের মাধ্যমেও উল্লেখযোগ্য সংখ্যক মানুষ সংক্রমিত হয়েছিলেন যদিও বর্তমানে এ ধরনের মাধ্যমে সংক্রমণ কমে এসেছে। হাত ধরা, খাবারের তৈজসপত্র শেয়ার করা, চুম্বন, কোলাকুলি করা, হাঁচি-কাশি, কিংবা মাতৃদুগ্ধপানের মাধ্যমে এ রোগ ছড়ায় না। সংক্রমণের পর ৩০ থেকে ৬০ দিন পর এ রোগ নির্ণয় করা যায়। সাধারনত রক্তে অবস্থিত ভাইরাস এবং এর বিরুদ্ধে অবস্থিত অ্যান্টিবডি থেকে এ রোগ নির্ণয় করা হয়। এটি পরিচিত পাঁচটি হেপাটাইটিস ভাইরাসের মধ্যে অন্যতম একটি: এ, বি, সি, ডি, এবং ই।
১৯৮২ সাল থেকে টীকার মাধ্যমে এ রোগ প্রতিরোধ করা সম্ভব। বিশ্ব স্বাস্থ্য সংস্থার মতে জন্মের প্রথম দিনেই এ রোগের টীকা নেয়া উচিত। সম্পূর্ণ সুরক্ষার জন্য আরও ২-৩ টি ডোজ নেয়া প্রয়োজন। প্রায় ৯৫% ক্ষেত্রেই এই টীকা কাজ করে। জাতীয় কর্মসূচীর অংশ হিসেবে ২০০৬ থেকে বিশ্বের প্রায় ১৮০ টি দেশে এই রোগের প্রতিষেধক টীকা দেয়া হয়। এটা সুপারিশ করা হয়ে থাকে যে সব ধরনের রক্ত আদান-প্রদানের পূর্বে পরীক্ষা করে দেখা এবং সংক্রমণ প্রতিহত করার জন্য কনডম ব্যবহার করা। প্রাথমিক সংক্রমণের ক্ষেত্রে, রোগের লক্ষ্মণ অনুযায়ী রোগীর যত্ন নেওয়া হয়। দীর্ঘস্থায়ী আক্রান্ত রোগীদের বেলায়, টেনোফোবির বা ইন্টারফেরোনের মতো সংক্রমণ ধ্বংসকারী ওষুধ কার্যকর হতে পারে; যদিও, ওষুধগুলো অনেক দামী। সিরোসিসের জন্য অনেক সময় যকৃত প্রতিস্থাপন করা হয়ে থাকে।
পৃথিবীর মোট জনসংখ্যার প্রায় এক-তৃতীয়াংশ তাদের জীবদ্দশার কোন এক সময় এ রোগে আক্রান্ত হয়েছেন, যাদের মধ্যে ২৪ থেকে ৩৫ কোটি মানুষ দীর্ঘস্থায়ী সংক্রমণে আক্রান্ত। ২০১৩ সালে প্রায় ১৩ কোটি মানুষ নতুন করে এ রোগে আক্রান্ত হয়েছেন। এ রোগে প্রতি বছর ৭.৫ লাখেরও বেশি মানুষ মারা যায়। এদের মধ্যে প্রায় ৩ লাখ মারা যায় যকৃতের ক্যান্সারে আক্রান্ত হয়ে। বর্তমানে এ রোগটি শুধুমাত্র পূর্ব এশিয়া ও সাব-সাহারান আফ্রিকায় বেশি দেখা যায়। এ সব অঞ্চলে প্রাপ্তবয়স্কদের মধ্যে ৫-১০% দীর্ঘস্থায়ী সংক্রমণে আক্রান্ত। ইউরোপ ও উত্তর আমেরিকায় আক্রান্তের হার ১% এরও কম। এটি মূলত "সেরাম হেপাটাইটিস" নামে পরিচিত ছিল। হেপাটাইটিস বি ভাইরাসের প্রতিষেধক সমৃদ্ধ খাবার তৈরির গবেষণা চালানো হচ্ছে। এই রোগটি অন্যান্য হোমিনিডদের মাঝেও সংক্রমিত হতে পারে।
সংক্রমণের ধরন
হেপাটাইটিস বি এর সংক্রমণকে দুই ভাগে ভাগ করা যায়। যেমন, অ্যাকিউট বা তীব্র সংক্রমণ, এবং ক্রনিক বা দীর্ঘস্থায়ী সংক্রমণ। কোন ব্যক্তি যখন প্রথমবার আক্রান্ত হন তখন তাকে অ্যাকিউট হেপাটাইটিস বলে। প্রাপ্তবয়স্কদের মধ্যে প্রায় ৯০% ক্ষেত্রে কোন সমস্যা ছাড়াই এটি সেরে যায়। এ ক্ষেত্রে আক্রান্ত ব্যক্তির শরীরে হেপাটাইটিস বি এর অ্যান্টিবডি তৈরি হয় যা তাকে ভবিষ্যতে পুনরায় সংক্রমণের হাত থেকে রক্ষা করে। কিন্তু যদি এ ভাইরাসটি ৬ মাসেরও বেশি সময় রক্তে অবস্থান করে তখন তাকে ক্রনিক হেপাটাইটিস বলা হয়। আক্রান্ত শিশুদের মধ্যে প্রায় ৯০% এবং প্রাপ্তবয়স্কদের মধ্যে ৫-১০% ক্রনিক হেপাটাইটিসে আক্রান্ত হয়ে থাকেন।
লক্ষণ ও উপসর্গ
হেপাটাইটিস বি ভাইরাসের অ্যাকিউট সংক্রমণের লক্ষনগুলো হল খাদ্যে অরুচি, বমি বমি ভাব, বমি হওয়া, শরীর ব্যাথা, হালকা জ্বর, প্রস্রাব গাঢ় হওয়া ইত্যাদি। এ লক্ষণগুলো ধীরে ধীরে জন্ডিসে রূপ নিতে থাকে। দেখা গেছে যে, সব ধরনের হেপাটাইটিস এর ক্ষেত্রেই গা চুলকানো একটি সম্ভাব্য লক্ষন হতে পারে। এ অসুস্থতাগুলো কয়েক সপ্তাহ স্থায়ী হয় এবং এরপর ধীরে ধীরে এর অবস্থার অবনতি ঘটে। কারও কারও ক্ষেত্রে যকৃতের গুরুতর অসুস্থতা(Acute Hepatic Failure)দেখা যায় এবং এক্ষেত্রে মৃত্যুও ঘটতে পারে। আবার কিছু ক্ষেত্রে সংক্রমণটি কোন লক্ষন প্রকাশ না করে সুপ্ত অবস্থাতেও থাকতে পারে।
হেপাটাইটিস বি ভাইরাস ক্রনিক সংক্রমণ হয় asymptomatic হতে পারে বা যকৃতের একটি দীর্ঘস্থায়ী প্রদাহ হতে পারে। সিরোসিস হতে বেশ কয়েক বছর পর্যন্ত সময় ধরে চলে। এই ধরনের সংক্রমণ নাটকীয়ভাবে প্রকোপ বৃদ্ধি পায় হেপাটোসেলুলার কার্সিনোমা (যকৃত ক্যান্সার) হতে পারে। ইউরোপে হেপাটাইটিস বি এবং সি কারণে হেপাটোসেলুলার কার্সিনমাস প্রায় 50%। ক্রনিক বাহকের জন্য ঝুকি এড়াতে মদ্যপান ছাড়ার পরামর্শ দেওয়া হয়। সিরোসিস ও লিভার ক্যান্সার হেপাটাইটিস বি ভাইরাস চিহ্নিত করা হয়েছে। thumb|300px|উচ্চ ক্ষমতা যুক্ত অণুবীক্ষণ যন্ত্রে হেপাটাইটিস বি ভাইরাস
হস্তান্তর
সাধারনত তরল পদার্থ ও চামড়ার সংস্পর্শেও এ রোগ ছড়াতে দেখা গেছে। রক্তে হেপাটাইটিস বি ধারনকারী কাউকে রক্ত প্রদানে এ রোগ হতে পারে, এ ছাড়া যেকোন প্রকার যৌন আচরণ যেমনঃ যৌন মিলন, সমকামিতা, বীর্য পান করা, মুখে যৌন ক্রিয়া, অথবা চুম্বনের ফলেও এটি ছড়ায়। আক্রান্ত মা থেকেও সন্তান এ রোগে আক্রান্ত হতে পারে। এ ক্ষেত্রে শিশুর সংক্রামন ঝুকি ৯০%। আক্রান্ত সন্তান থেকে মা আক্রান্ত হবার ঝুঁকি ২০%। এটি পরিবারের এক সদস্য থেকে দ্রুত অন্য সদস্যরা আক্রান্ত হয়। এটি সহজে সনাক্ত করা যায় না। এইচআইভি এইডস (HIV AIDS) থেকেও এটি ১০০ গুন সংক্রামক।
রোগ নির্ণয়
চিত্র:Hepatitis B virus v2.png
চিকিৎসা
রোগলক্ষণ প্রকাশ পেলে অভিজ্ঞ চিকিৎসকের পরামর্শ নেয়া দরকার ৷ সাধারণত এর কোনো কার্যকরী চিকিৎসা নেই ৷ নিয়মিত চিকিৎসায় সুস্থ থাকা যায় কিন্তু আরোগ্য হওয়া যায় না ৷ এর মূল চিকিৎসা হলো রোগীকে পূর্ণ বিশ্রামে রাখা ৷ গ্লুকোজের সরবত খাওয়ালে উপকার পাওয়া যায় ৷ অড়হড় পাতা, ভুঁই আমলার পাতা ইত্যাদির রস খাওয়ায়ে উপকার পেয়েছেন বলেও অনেকে দাবি করেন ৷
আক্রান্ত ব্যক্তির জীবন যাপন পদ্ধতি
হেপাটাইটিসে আক্রান্ত ব্যক্তির নিয়মিত তরল বা পানীয় গ্রহণ করতে হবে। এক্ষেত্রে লেবুর শরবত কার্যকরী। তাছাড়া অতিরিক্ত মাংস জাতীয় খাবার কম খেতে হবে। শরীরের যত্নে সর্বদা সচেষ্ট হতে হবে। নিয়মিত ব্যায়াম করুন এতে আপনার শরীরের পরিপাক ক্ষমতা বেড়ে যাবে এবং পরিমিত পরিমাণে ভিটামিন গ্রহণ করুন এবং পরিমিত মাত্রায় বিশ্রাম নিন।
সামাজিক অনুশাসন ও সংস্কৃতি
প্রতি বছর ২৮ জুলাই বিশ্বব্যাপী হেপাটাইটিস বি ও সি সম্পর্কে জনসচেতনতা তৈরি; রোগনির্ণয়, প্রতিরোধ ও প্রতিকার সম্পর্কে সচেতনতা তৈরি করার জন্য বিশ্ব হেপাটাইটিস দিবস, সারাবিশ্বে পালন করা হয়। ২০০৭ সাল থেকে এটি বিশ্ব হেপাটাইটিস জোট গঠন করে এবং ২০১০ সালে বৈশ্বিকভাবে বিশ্ব স্বাস্থ্য সংস্থার অনুমোদন লাভ করে।
পিচ্চাওয়াই
পিচ্চাওয়াই (এছাড়াও পিছুভাই, পিছুভাই, পেছাভাই ইত্যাদি) হ'ল বড় আকারের ভক্ত হিন্দু আঁকা ছবি, সাধারণত কাপড়ে, যা কৃষ্ণকে চিত্রিত করে। এগুলি মূলত হিন্দু মন্দিরগুলিতে পুষ্টিমর্গ ভক্তিমূলক ঐতিহ্যগুলিতে ঝুলিয়ে রাখা হয়েছিল, বিশেষত রাজস্থানের নাথদ্বারায় শ্রীনাথজি মন্দিরটি প্রায় ১৬৭২ সালের দিকে নির্মিত হয়েছিল। এগুলি কৃষ্ণর স্থানীয় রূপ এবং পুস্তিমার্গ উপাসনার কেন্দ্র শ্রীনাথজীর প্রতিমার পিছনে ঝুলানো হয়। তার লীলা চিত্রিত করুন। তাদের সাথে জড়িত আরেকটি অঞ্চল ছিল আওরঙ্গবাদ। পিচওয়াইসের উদ্দেশ্য, শৈল্পিক আবেদন ব্যতীত নিরক্ষরদের কাছে কৃষ্ণের গল্প বর্ণনা করা। মন্দিরে বিভিন্ন চিত্রের সাথে সেট রয়েছে, যা দেবদেবীর উদ্‌যাপন উৎসবগুলির ক্যালেন্ডার অনুযায়ী পরিবর্তন করা হয়।
পিছুওয়াই শব্দটির অর্থ পিছনে ঝুলানো (সংস্কৃত শব্দের "পিছু" এর অর্থ পিছনে এবং "ওয়েস" এর অর্থ ঝুলানো)। নাথদ্বারা চিত্রকর্মগুলি অন্যান্য জেনারগুলিতে বিশেষত ভারতীয় ক্ষুদ্র চিত্রগুলিতে এগুলি এবং অনুরূপ কাজগুলি কভার করে। পুষতিমার্গ ঐতিহ্যের মতো, এগুলির সূচনা ডেকান থেকেই হয়েছিল, তবে বর্তমানে তারা মূলত পশ্চিম ভারতের সাথে যুক্ত।
সাবির আলী
সাবির আলী (Sabir Ali) (জন্মঃ হরিয়ানা) একজন সাবেক ভারতীয় ডিক্যাথেলেট। ১৯৮১ সালে উনি অর্জুন পুরস্কার জেতেন। সাবির আলি ১০ বার ডেকাথেলনে স্বর্ণ পদক জিতেছেন যার মধ্যে ১৯৮১ সালের জাপান এর টোকিও-তে এশিয়ান অ্যাথলেটিক্স চ্যাম্পিয়নশিপ অন্যতম।। এছাড়াও তিনি কাঠমান্ডু ও ঢাকায় অনুষ্ঠিত সাউথ এশিয়ান অ্যাথলেটিক্সে দুটি রৌপ্য পদক জেতেন।
সাবিরকে ভারতীয় রেল ও ভারতের সাংবাদিক সমিতির দ্বারা ১৯৮১ সালের ভারতের সবচেয়ে সেরা ক্রীড়াবিদ বলে ঘোষণা করা হয়। তিনি ভারতের রাষ্ট্রপতি জৈল সিং-এর কাছ থেকে অর্জুন পুরস্কার গ্রহণ করেন এবং ১৯৮১ সালে হরিয়ানা সরকার তাকে বিহিম পুরস্কারে ভূষিত করেন।
উনি ইস্ট জার্মানি এবং চেকোস্লোভাকিয়ায় অনুষ্ঠিত বিশ্বের রেলওয়ে অ্যাথলেটিক চ্যাম্পিয়নশিপে রৌপ্য (১৯৮৫) ও ব্রোঞ্জ (১৯৮১) পদক বিজয়ী। ১৯৮৩ সালে কুয়েতে অনুষ্ঠিত এশিয়ান ট্র্যাক এবং ফিল্ড খেলাধুলায় ভারতীয় অ্যাথলেটিক্স দলের উনি অধিনায়ক ছিলেন। সাবির আলী ১৯৯২-২০০২ পর্যন্ত ভারতীয় রেল এবং উত্তর রেলওয়ের প্রধান কোচ ছিলেন।
রাশেদ মোশাররফ
জন্ম ও প্রাথমিক জীবন
রাশেদ মোশাররফ c. ১৯৩৫ জামালপুর জেলার ইসলামপুর উপজেলা জন্মগ্রহণ করেন। তিনি মুক্তিযুদ্ধের ২ নং সেক্টরের কমান্ডার খালেদ মোশাররফের ভাই।
রাজনৈতিক জীবন
১৯৭০ এর নির্বাচনে প্রাদেশিক পরিষদ সদস্য। তিনি ১৯৭৩ ও ১৯৭৯ সালে অনুষ্ঠিত জাতীয় সংসদ নির্বাচনে ময়মনসিংহ-২ জামালপুরের ইসলামপুর আসনের (বর্তমান জামালপুর -২) সংসদ সদস্য নির্বাচিত হন। ১৯৮৬, ১৯৯১ ও জুন ১৯৯৬ সালের জাতীয় সংসদ নির্বাচনে সংসদ সদস্য নির্বাচিত হয়েছিলেন। শেখ হাসিনার প্রথম মন্ত্রিসভায় তিনি ভূমি প্রতিমন্ত্রীর দায়িত্ব পালন করেন। বাংলাদেশ কৃষক লীগের সাবেক সভাপতি তিনি।
মৃত্যু
১০ নভেম্বর ২০১১ বৃহস্পতিবার ঢাকার স্কয়ার হাসপাতালে ৭৬ বছর বয়সে মৃত্যুবরণ করেন। তিনি স্ত্রী, তিন ছেলে ও এক কন্যা রেখে গেছেন। তার মৃত্যুতে গভীর শোক প্রকাশ করেন প্রধানমন্ত্রী শেখ হাসিনা।
র‌্যাটল সাপ
র‌্যাটল সাপ (Rattlesnake — উচ্চারণ: র‌্যাট্‌ল্‌স্নেইক) একপ্রকার বিষধর সাপ। এরা এবং  গণের অধিভু্ক্ত। এরা সেসমস্ত বিষাক্ত সাপের উপপরিবারের অন্তর্গত, যারা সাধারণত পিট ভাইপার নামে পরিচিত। এটি মূলত মরু এবং পাথুরে অঞ্চলের সাপ।
সারসংক্ষেপ
পৃথিবীতে র‌্যাটল সাপের প্রজাতির সংখ্যা প্রায় ৩২ আর উপপ্রজাতির(Sub Species) সংখ্যা ৬৫-৭০। এর র‌্যাটল নামকরণের কারণ তাঁদের লেজের শেষাংশে ঝুমঝুমির মতো শব্দ উৎপন্নকারী একটি অংশ। ইংরেজি (র‌্যাটল) শব্দের বাংলা অর্থ ঝুমঝুমি। কোনো রকম হুমকি বা বিপদের সম্মুখীন হলে তারা এই র‌্যাটল ব্যবহার করে। র‌্যাটল সাপের বৈজ্ঞানিক নাম Crotalus এসেছে গ্রিক শব্দ  থেকে, যার ইংরেজি ক্যাসটানেট । এটি এক প্রকার বাদ্যযন্ত্র।  নামক ল্যাটিন শব্দটি এসেছে গ্রিক শব্দ  বা  থেকে, যার ইংরেজি অর্থ ‘’ (বাংলা: ঝুমঝুমি লেজ)। এছাড়া ঝুমঝুমির ন্যায় একপ্রকার প্রাচীন মিশরীয় বাদ্যযন্ত্র সিসট্রাম  থেকেও শব্দটি উৎপত্তি হয়েছে বলে ধরা হয়। বেশিরভাগ র‌্যাটল সাপ বসন্তকালে প্রজননে অংশ নেয়। কিছু প্রজাতি ডিম পাড়ে, এছাড়া সব প্রজাতিই সরাসরি বাচ্চা জন্ম দেয়। বাচ্চা সাপ জন্ম থেকেই আত্মনির্ভরশীল। জন্মের পর তাদের মায়ের সংস্পর্শের প্রয়োজন হয় না, এবং জন্মের পর মা সাপও বাচ্চার সাথে থাকে না।
শিকার
র‌্যাটল সাপের প্রধান খাদ্য ইঁদুর, নেংটি ইঁদুর, ছোট পাখি, এবং অন্যান্য ছোট ছোট প্রাণী। প্রথমে এরা শিকারকে একটা দ্রুত বিষাক্ত দংশনের দ্বারা কাবু করে ফেলে। বিষাক্রিয়ার ফলে শিকার সাধারণত খুব তাড়াতাড়িই তার চেতনা হারায় বা মৃত্যুর শিকার হয়। র‌্যাটল সাপ বিষ ২০ সেকেন্ডের মধ্যে মেরে ফেলার ক্ষমতা রাখে, কিন্তু বিষক্রিয়ায় সহজে মারা যাবে এমন শিকার থেকে, পালিয়ে যাবার চেষ্টা করবে এমন শিকারই এ সাপের বেশি পছন্দ। র‌্যাটল সাপ তার দেহের দৈর্ঘ্যের দুই-তৃতীয়াংশ দূরত্বে দংশন করতে পারে।তাই এটি বিষধর সাপ বলা হয়।
প্রজনন
যদিও অধিকাংশ সাপ ওভিপ্যারোয়াস (oviparous), অর্থাৎ ডিম পাড়ে, কিন্তু র‌্যাটল সাপ ওভোভিভিপ্যারোয়াস (ovoviviparous), অর্থাৎ যখন ডিম পাড়ে বা পাড়ার সময় আসে, স্ত্রী সাপ ডিমগুলো নিজের শরীরের ভেতর সংরক্ষণ করে এবং পরবর্তীতে ডিম পাড়ার পর ডিমে তা দেয়। এছাড়া কিছু র‌্যাটল সাপ আছে যেগুলো ভিভিপ্যারোয়াস (viviparous)—এগুলো সরাসরি বাচ্চা সাপের জন্ম দেয়। সদ্যজন্ম নেওয়া সাপের কোনোপ্রকার লালনপালনের প্রয়োজন হয় না। ডিম ভেঙে বেরিয়ে আসার পর বা জন্মের পরপরই বাচ্চা সাপ চলাফেরা করতে পারে।
র‌্যাটল (ঝুমঝুমি)
thumb|left|র‌্যাটল সাপের rattle বা ঝুমঝুমি thumb|র‌্যাটলের গাঠনিক চিত্র কতোগুলো ফাঁপা গুটি পরপর খাপে খাপে মিলে একটি র‌্যাটল বা ঝুমঝুমি গঠন করে। প্রকৃতপক্ষে এই ফাঁপা গুটিগুলো একধরনের পরিবর্তিত আঁশ এবং লেজের আগা থেকে এগুলোর উৎপত্তি। প্রতিবার খোলস পাল্টানোর সময় র‌্যাটলে একটি করে পর্ব সংযুক্ত হয়। খাদ্যের পর্যাপ্ততা এবং শরীরের বৃদ্ধির হারের উপর ভিত্তি করে র‍্যাটল সাপ বছরে কয়েকবার খোলস পাল্টাতে পারে। সদ্যজন্ম নেওয়া সাপের পরিপূর্ণ বা কার্যকরী র‌্যাটল থাকে না। প্রথম যে গুটিটা থাকে সেটাকে বাটন (button) বলে এবং ঝুমঝুম শব্দ (rattling sound) করার জন্য প্রথমবার খোলস পাল্টানোর পর তাদের বাটনের শেষে অতিরিক্ত একটি গুটির সৃষ্টি হয়। এভাবে প্রতিবার খোলস পাল্টানোর সাথে সাথে গুটির পরিমাণ বাড়তে থাকে। প্রাপ্তবয়স্ক সাপ বিভিন্ন সময়ে তাদের র‌্যাটল হারাতে পারে, কিন্তু সচারচর প্রতিবার খোলস পাল্টানোর সময়ই র‌্যাটল পাল্টাতে দেখা যায়। আর্দ্র আবহাওয়ার কারণে যদি র‌্যাটল যথেষ্ট পরিমাণ পানি শোষণ করে তবে তবে এটি কোনো শব্দ উৎপন্ন করতে পারে না।
নিরাপত্তা ও শনাক্তকরণ
যেসব দেশে বা স্থানে র‌্যাটল সাপের বসবাস সেসব জায়গার গ্রন্থাগার, বই-পুস্তক বিক্রয়কেন্দ্র, ও বন্যপ্রাণী সংরক্ষণ সংস্থার কার্যালয়গুলোতে র‌্যাটল সাপ শনাক্ত করার জন্য প্রয়োজনীয় তথ্যসমৃদ্ধ পুস্তিকা পাওয়া যায়। র‌্যাটল সাপের সংস্পর্শ এড়ানোর জন্য সতর্ক পর্যবেক্ষণের সাথে চলাচল করা এবং কোনো বন্যপ্রাণীর নিকটবর্তী না হওয়া উচিত। হাইকারদের চলার পথে (ট্রেইল) কোনো কোটোরাকৃতি গাছের গুড়ি বা শিলাখণ্ড পড়ে থাকতে দেখলে, এবং কোনো পাথুরে উঁচু জায়গা বা খাড়া দেয়ালের মতো জায়গায় বিশেষ সতর্কতা অবলম্বন করা উচিত, কারণ এসব স্থানে র‌্যাটল সাপ লুকিয়ে থাকতে পারে বা রোদ পোহাতে পারে। এছাড়া কখনো কখনো র‌্যাটল সাপকে কোনো ট্রেইলের মাঝেও রোদ পোহাতে দেখা যায়। এক্ষেত্রে ট্রেইলের কোনো স্থানে র‌্যাটলের মুখোমুখী হয়ে গেলে সাপকে কোনো রকমভাবে চমকে না দিয়ে বরং যথেষ্ট পরিমাণ দূরত্ব বজায় রাখা উচিত যেনো সাপটি কোনো রকম আক্রমণ করা ছাড়াই সে স্থান ছেড়ে চলে যেতে পারে।
বিষক্রিয়া
বেশিরভাগ প্রজাতির র‌্যাটল সাপের বিষ হেমোটক্সিক। এধরনের বিষক্রিয়ায় শরীরের টিশ্যু ধ্বংস হয়, বিভিন্ন অঙ্গ-প্রত্যঙ্গ অকার্যকর হয়ে পড়ে এবং কোয়াগুলোপ্যাথি (রক্ত জমাট ব্যাহত হওয়া) দেখা দেয়। বিষাক্ত দংশনের ক্ষেত্রে ক্ষত যদি খুব মারাত্মক হয় ও এনভেনোমেশন (envenomation), অর্থাৎ দংশন পরবর্তী শরীরে বিষের উপস্থিতি যদি খুব বেশি হয় তবে অতিসত্বর, কার্যকর চিকিৎসা দেয়া সত্ত্বেও দেহের অঙ্গ-প্রত্যঙ্গ অকার্যকর হয়ে পড়তে পারে বা মৃত্যু ঘটতে পারে। এছাড়া এমনটি ঘটতে পারে যদি চিকিৎসা দেরি করে দেওয়া হয় বা সঠিক সময়ে সঠিক চিকিৎসা করা না হয়। এজন্য র‌্যাটল সাপের দংশনে সবসময়ই মারত্মক ক্ষতির আশঙ্কা থাকে। সঠিক সময়ে চিকিৎসা দেওয়া না হলে র‌্যাটল সাপের দংশন (বিশেষ করে বড় প্রজাতিগুলোর) সবসময়ই প্রাণঘাতী। সঠিক সময়ে অ্যান্টিভেনম (antivenom) প্রয়োগ করা হলে তা মৃত্যুর হার ৪% কমিয়ে আনে। প্রতি বছর যুক্তরাষ্ট্রে প্রায় ৭,০০০ থেকে ৮,০০০ মানুষ বিষধর সাপের কামড়ের শিকার হয়। এর মধ্যে গড়ে ৫ জন দংশনের ফলে মৃত্যুর শিকার হন। এবং এই ৭,০০০ থেকে ৮,০০০ দংশনের ৭২% সংঘটিত হয় পুরুষ র‌্যাটল সাপের দ্বারা
কিছু র‌্যাটল সাপে, বিশেষ করে গ্রীষ্মমণ্ডলীয় সাপগুলোতে নিউরোটক্সিক বিষের উপস্থিতি দেখা যায়। এধরনের সাপের একটি কামড়েই স্নায়ুতন্ত্রের কোনো অংশের মৃত্যু বা মারাত্মক ক্ষতি হতে পারে, এবং এর ফলে পক্ষাঘাতগ্রস্থতার ঝুকি দেখা দেয়। যুক্তরাষ্ট্রের অ্যারিজোনার, এবং ক্যালিফোর্নিয়ার কিছু অংশে মোজাভে র‌্যাটল সাপ (Crotalus scutulatus)-এর উপস্থিতি দেখা যায়, যার নিউরোটক্সিক বিষের উপদান “মোজাভে টাইপ এ” বিষ নামে পরিচিত। ২০০০ সালের অক্টোবর মাসে এফডিএ (যুক্তরাষ্ট্রের ফুড এন্ড ড্রাগস কর্তৃপক্ষ) অনুমোদিত বর্তমান অ্যান্টিভেনমে (নাম: ক্রো-ফ্যাব) মোজাভে টাইপ এ ও বি বিষসহ যুক্তরাষ্ট্রের বেশিরভাগ পিট ভাইপারের বিষের অ্যান্টিবডি আছে। মাঝে মাঝে র‌্যাটল সাপের অন্যান্য প্রজাতির মধ্যেও মোজাভে টাইপ এ বিষের উপস্থিতি দেখা যায়। নিউরোটক্সিনের (স্নায়ুবিষক্রিয়া, অর্থাৎ যে বিষের দ্বারা মূলত স্নায়ুতন্ত্র আক্রান্ত হয়) ফলে পক্ষাঘাতগ্রস্থতার মতো স্নায়ুবিক উপসর্গ দেখা দেয়। এমন কী এর দংশন মৃত্যুর কারণ হতে পারে যদি পক্ষাঘাতগ্রস্থতার স্বীকার হয়ে ফুসফুসের কার্যক্রম বন্ধ হয়ে যায়। মধ্য ও দক্ষিণ আমেরিকায় নিউরোটক্সিক বিষ বিশিষ্ট আরো এক ধরনের সাপের উপস্থিতি লক্ষ করা যায় যেগুলো কোরাল সাপ নামে পরিচিত। এগুলো র‍্যাটল সাপের সাথে সম্পর্কযুক্ত নয় বরং এগুলো আফ্রিকান ও এশিয়ান কোবরা (গোখরা) পরিবারের অন্তর্গত। সঠিক সময়ে, কার্যকর চিকিৎসা না দিলে এধরনের সাপের দংশনেও ফুসফুস পক্ষাঘাতগ্রস্থতার কারণে মৃত্যু ঘটতে পারে।
কমন কিংস্নেক (ইংরেজি: The Common Kingsnake; বৈজ্ঞানিক নাম: Lampropeltis getula) নামক এক প্রকার কনস্ট্রিকটর (Constrictor) (যে সাপ শিকারকে মাংসপেশির সংকোচনের মাধ্যমে পিষে মারে) র‌্যাটল সাপ ও অন্যান্য বিষধর সাপের বিষ দ্বারা আক্রান্ত হয় না। তাদের এ অনাক্রম্যতার কারণে র‌্যাটল সাপ এধরনের সাপের একটি সাধারণ খাবার।
প্রাথমিক চিকিৎসা
thumb|300px|টিম্বার র‌্যাটলসাপ ([[Crotalus horridus)]] দংশনের ফলে কতোটুকু বিষ শরীরে প্রবেশ করেছে তা সহজে পরিমাপযোগ্য নয়। আক্রান্ত স্থান ফুলে যাওয়া এবং অন্যান্য উপসর্গ তাড়াতাড়ি দেখা যেতে পারে, এবং মৃত্যুও সহজেই ঘটতে পারে; তবে কিছু কিছু ক্ষেত্রে জরুরি অবস্থা প্রকাশ পেতে কয়েক ঘণ্টা সময় পেরিয়ে যেতে পারে।
অভিজ্ঞ স্বাস্থ্যকর্মীরা এনভেনোমেশনকে, অর্থাৎ দংশন পরবর্তী শরীরে বিষের উপস্থিতির পরিমাণকে ০-৫ পর্যন্ত একটি মাত্রার মাধ্যমে প্রকাশ করেন। যখন শরীরে বিষের উপস্থিতি থাকে না, তখন সেটাকে ধরা হয় ০ (শূন্য) মাত্রা হিসেবে। এবং যখন মাত্রা ৫, তখন অর্থ ধরা হয় যে, শরীরে জীবনের হুমকি থাকার মতো বিষের উপস্থিতি আছে। এনভেনোমেশনের পর্বগুলো বোঝা যায় দংশনের স্থান ফুলে যাবার পরিমাণ ও সে স্থানে কালশিরে পড়ার মাধ্যমে। এনভেনোমেশন যখন অনেক বেশি (পর্ব ৪ বা ৫), তখন আরো কিছু উপসর্গ দেখা দিতে পারে, যেমন: ঠোঁট টানটান হয়ে পড়ে, মাথা ঘোরা, রক্তপাত হওয়া, বমি করা, বা প্রচণ্ড মানসিক বিপর্যস্ততা। এছাড়া নিঃশ্বাস নিতে কষ্ট হওয়া, পক্ষাঘাতগ্রস্থতা—এগুলোও সাধারণ উপসর্গ।
জরুরি চিকিৎসা সেবা পাওয়াটা একটু কঠিন এবং চিকিৎসায় সাধারণত অ্যান্টিভেনম প্রয়োগের প্রয়োজন হয়, যেনো শরীরের টিশ্যু ধ্বংস হওয়া, স্নায়ুর ক্ষতিগ্রস্থতা, এবং রক্ত জমাট না বাঁধার মতো সাধারণ ও মারাত্মক ঝুকিগুলো এড়ানো যায়। বেশিরভাগ চিকিৎসা বিষেশজ্ঞ বলেন দংশনের স্থান হৃৎপিণ্ড থেকে নিচে রাখতে। এছাড়া দংশন আক্রান্ত ব্যক্তিকে শান্ত রাখাটা খুবই জরুরি, কারণ তা না হলে শরীরে রক্তচলাচল বৃদ্ধি পাবে এবং বিষ পুরো শরীরে দ্রুত ছড়িয়ে পড়বে।
র‌্যাটল সাপের দংশন সবসময়ই মরণঘাতী হিসেবে বিবেচিত এবং এজন্য দংশনের পর অবিলম্বে হাসাপাতালে গিয়ে প্রশিক্ষণপ্রাপ্ত ডাক্তারের তত্ত্বাবধানে জরুরী চিকিৎসা সেবা গ্রহণ করা প্রয়োজন।
খাদ্য হিসেবে র‌্যাটল সাপ
দক্ষিণপূর্ব ও দক্ষিণপশ্চিম আমেরিকান কুইজিনসমূহে (এক প্রকার রন্ধনপ্রণালী) খাবার হিসেবে র‌্যাটল সাপের জনপ্রিয়তা রয়েছে। মাঝে মাঝে কিছু বিশেষ মাংসের দোকানগুলোতে র‌্যাটল সাপের মাংস পাওয়া যায়। এর স্বাদ সম্পর্কে একজন ব্যাবসায়ীর মন্তব্য “সুস্বাদু” এবং “মুরগীর মতো”। সাংবাদিক অ্যালিয়েস্টার কুকের মতে, “ঠিক মুরগীর মাংসের মতো, শুধু একটু শক্ত”। এছাড়া অনেকে অনেক ধরনের মাংসের সাথে র‌্যাটল সাপের মাংসের স্বাদের তুলনা করেছেন, যেমন: বাছুরের মাংস, ব্যাঙ, কচ্ছপ, কোয়েল, মাছ, খরগোশ, এমনকি ক্যানজাত টুনা মাছের সাথেও।
বহিঃসংযোগ
Rattlesnake Krotalo Ratelslangen Cascavel Cascavel 響尾蛇
ফুলকারি
ফুলকারি বলতে পাঞ্জাবের লোক সূচিকর্ম বোঝায়। যদিও ফুলকারি মানে ফুলের কাজ, তবে ডিজাইনে কেবল ফুলই নয়, মোটিফগুলি এবং জ্যামিতিক আকারগুলিও অন্তর্ভুক্ত থাকে ফুলকড়ি সূচিকর্মের প্রধান বৈশিষ্ট্যগুলি বর্ণিল রেশমের সুতোযুক্ত মোটা সুতির কাপড়ের ডানদিকে ডর্ন সেলাই ব্যবহার। পাঞ্জাবি মহিলারা রঙ্গিন স্টিচের দক্ষতাপূর্ণ কারসাজি করে অসংখ্য লোভনীয় এবং আকর্ষণীয় নকশা এবং নিদর্শন তৈরি করে। কেহল (২০০৯) এর মতে, এমন কাপড় যেখানে কেবল কয়েকটি ফুল সূচিকর্ম হয় তাকে ফুলকারি বলা হয়। অন্যান্য ধরনের স্বতন্ত্র প্রকারের। ফুলকরির ঐতিহ্যবাহী জাতগুলি হলো কাপড়ের বড় আইটেম এবং এর মধ্যে রয়েছে চোপ, তিলপাটার, নীলাক এবং বাঘ। কখনও কখনও, ফুলকে বিভিন্ন জাতের মতো বাঘটিকে পৃথক পৃথক শ্রেণিবদ্ধকরণ দেওয়া হয়, কাপড়ের অংশগুলি দৃশ্যমান হয়, তবে একটি বাগে, সূচিকর্ম পুরো পোশাকটি কে দেয় যাতে বেস কাপড়টি দৃশ্যমান না হয়। তদতিরিক্ত, সমসাময়িক আধুনিক ডিজাইনে, সহজ এবং বিচ্ছিন্নভাবে এমব্রয়েডারিযুক্ত দুপট্টাস (লম্বা স্কার্ফ), ওডহিনিস (ওভারসাইজড লম্বা স্কার্ফ) এবং শালগুলি, প্রতিদিনের ব্যবহারের জন্য তৈরি করা হয়, ফুলকারিস হিসাবে অভিহিত করা হয়, যেখানে পোশাকের আইটেমগুলি পুরো শরীরকে রাখে, বিশেষভাবে তৈরি করা হয় এবং বিবাহ অনুষ্ঠানের মতো আনুষ্ঠানিক অনুষ্ঠানগুলিকে বাঘ (বৃহত উদ্যান) বলা হয়। ফুলকারি আজও পাঞ্জাবি বিবাহের অবিচ্ছেদ্য অঙ্গ হিসাবে অবিরত রয়েছে।
অ্যাডামস অ্যাভনিউ পার্কওয়ে
অ্যাডামস অ্যাভনিউ পার্কওয়ে হলো যুক্তরাষ্ট্রের ইউটা অঙ্গরাজ্যে অবস্থিত একটি বেসরকারিভাবে নির্মিত রাস্তা। রাস্তাটা দেড়মাইল লম্বা আর এটা পার হওয়ার সময় টোল দিতে হয়। ইউটাহের ওয়াশিংটন টেরেসের কাছাকাছি এটা ইউ.এস রুট ৮৯ আর ইন্টারস্টেট ৮৪ রাস্তা দুটোকে যুক্ত করেছে। ২০০১ সালে রাস্তাটা চলাচলের জন্যে উন্মুক্ত করে দেওয়া হয়। এটার নির্মাণ ব্যয় প্রায় ৮.৯ মিলিয়ন ডলার। স্থানীয় বাসিন্দারা বহু বছর চেষ্টা করে যাচ্ছিলেন তৎকালীন অ্যাডাম অ্যাভিনিউয়ের সাথে আই-৮৪ রাস্তা দুটোকে সংযুক্ত করতে। রাস্তাটা তৈরির ফলে ইউ.এস রুট ৮৯ পুরোটা না ঘুরে ওয়াশিংটন টেরেস দিয়ে সহজেই আই-৮৪ তে যাওয়া যায়।
ফুলকারি
ফুলকারির কারুকাজে কয়েক শতাব্দী ধরে পরিবর্তন এসেছে। পটিয়াট্টা বিশ্ববিদ্যালয় প্রকাশিত ফুলকারির ইতিহাস ও ব্যবহার সম্পর্কিত পাম (১৯৬০) অনুসারে তাঁর লেখা অনুসারে, ১৯৫০ এর দশকে ভারতে পাঞ্জাব, একটি ফুলকারীর সূচিত করার প্রচলিত পদ্ধতি এবং এর ব্যাপক ব্যবহার ভারতের হ্রাস পায়। ঐতিহ্যগতভাবে, মহিলারা স্টেনসিল ব্যবহার না করেই ফুলকারিসকে সূচিকর্ম করতেন। পাল (১৯৬০) বলেছে যে মহিলারা তাদের উঠোন পরিষ্কার করে এবং বন্ধুদের এবং পরিবারকে আনুষ্ঠানিকভাবে একটি ফুলকারীর সূচিকর্ম প্রক্রিয়া শুরু করার জন্য আমন্ত্রণ জানাত। এই উপলক্ষে লোকসঙ্গীত গাওয়া হবে। "ইহ ফুলকরী মেরি মান নে কধি / ইস নু গোত ঘুট জপিয়ান পাওন" (এই ফুলকড়ি আমার মা দ্বারা সূচিত হয়েছিল, আমি উষ্ণভাবে আলিঙ্গন করি)। এগুলির মতো লোকসঙ্গীতগুলি ফুলকারি তার মা বা ঠাকুরমা বা চাচীর দ্বারা দোদুল্যমান ফুলকারীর সাথে সংবেদনশীল সংযুক্তির পরিচায়ক।
অ্যাডামস অ্যাভনিউ পার্কওয়ে
রাস্তার বর্ণনা
পার্কওয়ের দক্ষিণ প্রান্ত শুরু হয়েছে আই-৮৪ এর এক্সিট ৮৫ থেকে। এটা একটা ডায়মণ্ড আকৃতির জংশন। দক্ষিণ ওয়েবারের ৪৭৫ পূর্ব রাস্তার সাথে আগে থেকেই এটা যুক্ত। আই-৮৪ এর উত্তর দিকের কটনউড ড্রাইভ নামের একটা পার্শ্ববর্তী রাস্তা থেকে শুরু হয়েছে। এখানে রাস্তাটার লেন ৪টা, তবে কোনো ফুটপাত বা পায়ে হাটার রাস্তা নেই। শুরুর পরপরেই রাস্তাটা ওয়েবার নদীর উপরের সেতু আর তারপর এভান্সটন প্রদেশের (ওয়াশিংটন টেরেসের সর্ব দক্ষিণ প্রান্ত) ইউনিয়ন প্যাসিফিক রেললাইন অতিক্রম করেছে। তারপর রাস্তাটা উত্তর-পশ্চিম দিকে বাঁক নিয়ে ওয়েবার নদীর কোল বেয়ে প্রায় পাহাড়ের চূড়ার কাছাকাছি টোল প্লাজায় গিয়ে পৌঁছেছে।
ফুলকারি
অতীতে, কোনও মেয়ে জন্মানোর সাথে সাথেই মা ও ঠাকুরমা বাঘ এবং ফুলকারিগুলিকে বুনন করা শুরু করত, যা বিয়ের সময় দেওয়া হত। পরিবারের মর্যাদার উপর নির্ভর করে বাবা-মা ১১ থেকে ১০১ টি বাঘ এবং ফুলকারি যৌতুক দিতেন। ঐতিহাসিকভাবে, বাঘগুলির জন্য সূক্ষ্ম সূচিকর্মগুলি হাজারা, পেশোয়ার, শিয়ালকোট, ঝিলাম, রাওয়ালপিন্ডি, মুলতান, অমৃতসর, জলন্ধর, আম্বালা, লুধিয়ানা, নাভা, জিন্দ, ফরিদকোট, কাপুরথালা এবং চকওয়াল জেলায় তৈরি হয়েছিল বলে জানা যায় । ফুলকারি এবং বাঘ সূচিকর্মটি জ্যামিতিক মোটিফ এবং স্টিচেরি ব্যবহারে উত্তপ্ত ভারত হিসাবে পরিচিত গুজরাটের সূচিকর্মকে প্রভাবিত করেছে। ফুলকারিস এবং বাঘগুলি বিবাহের উৎসব এবং অন্যান্য আনন্দদায়ক অনুষ্ঠানে পুরো পাঞ্জাব জুড়ে মহিলারা পরিধান করেছিলেন। মহিলারা তাদের নিজস্ব ব্যবহার এবং পরিবারের অন্যান্য সদস্যদের ব্যবহারের জন্য সূচিকর্ম করেছিলেন এবং বাজারে বিক্রয়ের জন্য ছিলেন না। সুতরাং, এটি নিখুঁতভাবে একটি গার্হস্থ্য শিল্প ছিল যা কেবল তাদের সৃষ্টির অভ্যন্তরীণ আকাঙ্ক্ষাকেই সন্তুষ্ট করেনি বরং প্রতিদিনের জীবনে রঙ নিয়ে এসেছিল। একরকম, এটি ছিল সত্যই লোকশিল্প। ঐতিহ্যবাহী ফুলকারিদের মূল্য বিবেচনা করে আর্য (১৯৮৩) তাদের দর্শনীয় শিল্পকর্ম লক্ষ করে পোশাক সংগ্রহ করেছিল। ফুলকারীর শিল্প সংরক্ষণের এ জাতীয় প্রচেষ্টা এর পুনর্জাগরণকে প্রভাবিত করেছে।
অ্যাডামস অ্যাভনিউ পার্কওয়ে
রাস্তার বর্ণনা
৫৯০০ দক্ষিণ রাস্তার সাথে এটার একটা সংযোগ সড়ক আছে। ওখানে একটা বাণিজ্যিক ভবন আছে যা বর্তমানে টোল কোম্পানীর সদর দপ্তর হিসেবে ব্যবহৃত হয়। তারপরেই রাস্তাটা শহরে প্রবেশ করে আর ৫৮০০ দক্ষিণ রাস্তাটার ঠিক আগে এর সাথে ফুটপাতও সংযুক্ত হয় । রাস্তাটা এরপর উত্তর-পূর্ব দিকে পাহাড়ের চুড়ার কাছাকাছি ৫৬০০ দক্ষিণ পর্যন্ত এগিয়ে পুর্বতন অ্যাডামস অ্যাভিনিউ (৫০০ পূর্ব) এর সাথে মিশেছে। অ্যাডামস অ্যাভিনিউ উত্তর দিকে অগডেন রিজিওনাল মেডিকেল সেন্টার পার হয়ে ওয়াশিংটন টেরেস-দক্ষিণ অগডেন সীমানাবর্তী ওয়াশিংটন বুলেভার্ডের (ইউ.এস- ৮৯) সাথে মিশেছে। পরবর্তীতে অ্যাডামস অ্যাভিনিউ দক্ষিণ অগডেনের ভিতর দিয়ে ইউ.এস- ৮৯ এর এক ব্লক পূর্ব দিয়ে একটা ছোট রাস্তা হিসেবে অগডেন-এ প্রবেশ করেছে। ৪৬০০ দক্ষিণের কাছাকাছি রাস্তাটা দূরে সরে গিয়ে অগডেনের শহরতলীর দিকে চলে গেছে। সপ্তাহের যে কোনো কর্মদিবসে এই পার্কওয়ে ধরে প্রায় ১,৪০০ গাড়ি চলাচল করে।